
Министерство на околната среда и водите

Регионална инспекция по околната среда и водите - Монтана

доклад

за извършена комплексна проверка на площадка за ОЧЦМ, неопасни отпадъци, ИУМПС, ИУГ, НУБА, ИУЕЕО в гр. Монтана, ул.”Диана” - автокантар с оператор „Метбол 2000”ООД, гр. Монтана в изпълнение на Заповед № РД-032/12.03.2015 г.


Извършената комплексна проверка на 17.03.2015 г. е с цел установяване съответствието на осъществяваната от дружеството дейност на площадката с нормативните изисквания по опазване на околната среда.

Дружеството притежава безсрочно разрешително за извършване на дейности по третиране (сортиране, балиране, разглобяване/разкомплектоване) на ОЧЦМ, неопасни отпадъци, ИУМПС, ИУГ, НУБА, ИУЕЕО, в което е включено и площадката в гр. Монтана и безсрочен регистрационен документ за дейности по събиране и транспортиране на отпадъци. Проверените условията поставени в разрешителното се изпълняват. Приетите и образуваните от дейността на обекта отпадъци се съхраняват разделно по видове на обособени и обозначени със съответните кодове на отпадъци открити бетонирани площадки за ИУМПС, ОЧЦМ, под навеси и в складове с ограничен достъп с трайна настилка в метални контейнери, варели и палети.  При приемането на ИУМПС се издават се удостоверения, необходими за прекратяване регистрацията на МПС.  Отпадъците се предават за последващо третирате на фирми, притежаващи разрешения по чл. 35 от Закона за управление на отпадъците за дейности с отпадъци въз основа на сключени писмени договори, представени по време на проверката. Води се необходимата отчетност на количествата приети, образувани и предадени отпадъци в заверени от РИОСВ – Монтана отчетни книги за отпадъци. Годишните отчети за отпадъците за 2014 г. са изпратени в срок в ИАОС. До момента фирмата не е извършвала дейност по събиране и транспортиране на отпадъци.
За своята дейност, рязането на отпадъците се използва и съхранява кислород (метални бутилки) и пропан-бутан, които се доставят от дистрибутор и периодично се сменят празните бутилки с пълни. В тази връзка дружеството е потребител на химични вещества съгласно Регламент ЕО 1907/2006 - представен е информационен лист за безопасност за кислорода.

На площадката  ИУМПС и ИУЕЕО (хладилници и климатици), съдържащи флуорирани парникови газове и вещества нарушаващи озоновия слой не се разкомплектоват  на място, а се предават цели на фирми, притежаващи документи по чл. 35 от ЗУО. Излезлите от употреба гуми се съхраняват на открито – на място и по начин, които не допускат възникване на пожари.
Площадката е разположена в промишлено складова зона и в тази връзка при производствената дейност нивата на шум са в граничните стойности. 

При проверката не са констатирани несъответствия с нормативните изисквания по околна среда и в тази връзка не са давани предписания.

